Euroopan parlamentin päätöslauselma Bulgarian ja Romanian liittymisprosessista



Virallinen lehti nro 157 E , 06/07/2006 s. 0490 - 0491



P6_TA(2005)0302 Bulgarian ja Romanian edistyminen liittymisvalmisteluissa seuraavaa edistymiskertomusta silmällä pitäen Euroopan parlamentin päätöslauselma Bulgarian ja Romanian liittymisprosessista Euroopan parlamentti, joka - ottaa huomioon 25. huhtikuuta 2005 allekirjoitetun Romanian ja Bulgarian liittymissopimuksen, - ottaa huomioon, että Bulgarian ja Romanian saavuttama edistys teki mahdolliseksi liittymisneuvottelujen päättämisen mutta myös velvoitti jatkamaan ponnisteluja komission vuoden 2004 edistymiskertomuksessa ja Euroopan parlamentin äskettäisissä päätöslauselmissa vahvistettujen puutteiden korjaamiseksi sekä ennen liittymissopimuksen allekirjoittamista että sen jälkeen, - ottaa huomioon Euroopan parlamentin puhemiehen ja komission puheenjohtajan välisen kirjeenvaihdon, joka koski parlamentin täysimääräistä osallistumista siitä päättämiseen, sovelletaanko mahdollisesti jotakin liittymissopimukseen sisältyvää turvalauseketta, - ottaa huomioon, että yhteisön säännöstö kehittyy ja sitä muutetaan vielä valmisteltaessa Bulgarian ja Romanian liittymistä Euroopan unioniin, jonka on määrä tapahtua 1. tammikuuta 2007 tai, mikäli liittymissopimukseen sisältyviin turvalausekkeisiin vedotaan, 1. tammikuuta 2008, - ottaa huomioon, että neuvosto ja komissio sallivat bulgarialaisten ja romanialaisten tarkkailijoiden osallistua joihinkin sisäisiin menettelyihinsä, mikä on vähimmäisturva, jotta kyseiset valtiot olisivat ainakin tietoisia niitä koskevista lainsäädännön muutoksista, - ottaa huomioon työjärjestyksen 103 artiklan 4 kohdan; 1. painottaa uudelleen, että se aikoo edelleen seurata tarkoin Bulgarian ja Romanian liittymiseen johtavaa prosessia ja pyytää komissiota tiedottamaan sille säännöllisesti siitä, missä määrin Bulgarian ja Romanian viranomaiset pitävät kiinni liittymissopimuksessa vahvistetuista sitoumuksistaan; korostaa antaneensa hyväksyntänsä liittymissopimuksille sillä ehdolla, että neuvosto ja komissio antavat sen osallistua täysimääräisesti päätöksentekoon siinä tapauksessa, että liittymissopimukseen sisältyviä turvalausekkeita sovelletaan Bulgarian ja Romanian liittymisen yhteydessä; 2. korostaa, että se kutsui kymmenen uuden jäsenvaltion parlamenttien tarkkailijat osallistumaan työhönsä koko liittymisprosessin ajaksi alkaen liittymissopimuksen allekirjoittamisesta aina valtioiden tosiasialliseen ja muodolliseen liittymiseen saakka; 3. huomauttaa, että vaikka tarkkailijoiden todellinen vaikutusvalta oli rajallinen, järjestely mahdollisti sen, että liittymässä olevien valtioiden demokraattisesti valitut kansanedustajat saattoivat paitsi tutustua itse Euroopan parlamentin menettelyihin myös seurata läheltä yhteisön lainsäädännön hyväksymistä; 4. tähdentää, että Bulgarian ja Romanian parlamenttien lähettämien tarkkailijoiden saapuminen puheenjohtajakokouksen tekemän päätöksen mukaisesti voi edesauttaa jatkovalmisteluja, jotka tähtäävät menestyksekkääseen Euroopan unioniin liittymiseen, ja sen avulla voidaan etenkin varmistaa, että neuvotteluiden kuluessa annetut sitoumukset pitävät; 5. kannattaa tämän vuoksi puheenjohtajakokouksen äskettäin 9. kesäkuuta 2005 tekemää päätöstä pyytää Bulgarian ja Romanian parlamentteja nimittämään parlamenteistaan tarkkailijat ja kutsua nämä osallistumaan Euroopan parlamentin työhön 26. syyskuuta 2005 alkaen aina valtioiden muodolliseen liittymiseen saakka; 6. kehottaa puhemiestä välittämään tämän päätöslauselman neuvostolle, komissiolle ja Bulgarian ja Romanian hallituksille ja parlamenteille. --------------------------------------------------